# Deauville

Deauville zo ur gumun e departamant Calvados e Bro-C'hall.

## Douaroniezh

* War lez Mor Breizh, e genoù an Touques emañ Deauville.

## Istor
### XX$^{vet}$ kantved
#### Eil brezel-bed

* 1944: d'an 22 a viz Eost e penn-kentañ an endervezh e voe lazhet tri soudard eus un unanad gweladenniñ eus ar 1st Battalion Royal Ulster Rifles (Rouantelezh-Unanet) e Deauville. D'an 23 e teu an 3vet Kompagnunezh eus ar Vrigadenn Piron (Belgiz-Luksembourgiz) tre e Deauville bet dilezet gant an 346vet Rannlu Troadegiezh (Jeneral Diestel) alaman. Mervel a reas 23 den nann-soudard e Deauville e 1944 abalamour d'ar brezel.

## Monumantoù ha traoù heverk

* Iliz katolik Saint-Augustin, chapelioù Saint Joseph, Saint Laurent ha Notre-Dame de Pitié, luc'hskeudennoù.

### Brezelioù-bed

* Bezioù ar C'hommonwealth e bered ar gumun: Deauville Communal Cemetery
| Bro | Niver a dud |
| Rouantelezh-Unanet | 2 |
| Hollad | 2 |
Marvet int e 1917, e-pad ar Brezel-bed kentañ.
* Plakennoù an daou soudard belgiat hag an tri soudard eus ar Rouantelezh-Unanet marvet en emgannoù e Deauville e 1944.

## Tud
### Ganedigezhioù

* Hugo Tirard (1977), mestrc'hoarier echedoù etrebroadel ha kelenner war ar matematikoù.

### Marvioù

* Eugène Boudin, livour, d'an 8 a viz Eost 1898.
* Jean-Edern Hallier, skrivagner, d'an 12 a viz Genver 1997.
* Alfred Sirven, den a afer, d'an 12 a viz C'hwevrer 2005.

### Tud liammet gant istor ar gêr

* Gustave Flaubert (1821-1880), skrivagner, a oa boaz da vont eno pa ne oa nemet ur gêriadenn lec'h ma oa e zud perc'henned d'un atant a oa gwerzhet gantañ e 1875.
* Suzy Solidor (1900-1983), kanerez : kregiñ a reas he micher eno e 1929.
* Coco Chanel (1883-1971), stilourez, kenlabourerez : digeriñ a reas he eil stal eno en hañv 1913.
* Jean Gabin (1904-1976), a voe o chom eno etre 1958 ha 1974$^,$.
* Louis de Funès (1914-1983), aktour sinema : un ti en doa eno.
* Rita Hayworth (1918-1987), aktourez stadunanat : bet e oa o chom eno er bloavezhioù 1950 gant he gwaz ar priñs Ali Khan.
* Yves Saint Laurent (1936-2008), stilour ha krouer, a oa boaz da chom eno. Digeriñ a reas unan eus e stalioù kentañ er c'hazino. Ur blasenn zo bet anvet diwar e anv.
* Taget e voe ar c'hazino gant Jacques Mesrine ha François Besse d'ar 26 a viz Mae 1978 ha laeret ganto 130 000 Lur (70 934,5 € e 2019).

## Gevelliñ

* Cowes (Bro-Saoz) abaoe 1964.
* Eicklingen (Alamagn) abaoe 1967.
* Cill Dara (Iwerzhon) abaoe 1990.
* Lexington (Kentucky) (SUA) abaoe 1994.
* Pinamar (Arc'hantina) abaoe 2017.

## Liammoù diavaez

* (fr) (en) (nl) (de) (es) Ti-kêr Deauville

## Notennoù ha daveoù

* ↑ (fr)Normandie 44 - la Mémoire
* ↑ (fr)Mémorial des victimes civiles en Normandie
* ↑ (fr)Clochers de France
* ↑ (en)Commonwealth War Graves Commission
* ↑ (fr)Édouard Launet, « Deauville, de Flaubert à Hitler », Libération, 3 a viz Eost 2006.
* ↑ (fr)« Deauville : une plaque en hommage à Jean Gabin », Ouest-France, 17 a viz Gwengolo 2012.
* ↑ (fr)« Florence Moncorgé chez elle à Deauville », Ouest-France, 21 a viz Genver 2003.
* ↑ (fr)Philippe Mirkovic, « On tourne le braquage de Mesrine à Deauville », Ouest-France, 16 a viz Mae 2007.
* 1 2 3 4 Bloazlevr ar c'hêrioù gevellet e afccre.org, AFCCRE.